CELEX: 32011R0213
Language: ro
Date: 2011-03-03 00:00:00
Title: Regulamentul (UE) nr. 213/2011 al Comisiei din 3 martie 2011 de modificare a anexelor II și V la Directiva 2005/36/CE a Parlamentului European și a Consiliului privind recunoașterea calificărilor profesionale  Text cu relevanță pentru SEE

4.3.2011   
            
            
               RO
            
            
               Jurnalul Oficial al Uniunii Europene
            
            
               L 59/4
            
         REGULAMENTUL (UE) NR. 213/2011 AL COMISIEI
   din 3 martie 2011
   de modificare a anexelor II și V la Directiva 2005/36/CE a Parlamentului European și a Consiliului privind recunoașterea calificărilor profesionale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (1), în special articolul 11 al doilea paragraf și articolul 26 al doilea paragraf,
   întrucât:
   
               (1)
            
            
               Austria a solicitat introducerea în anexa II la Directiva 2005/36/CE a zece programe de formare profesională legate de domeniul sănătății. Aceste programe de formare profesională sunt reglementate de Ordonanța privind sarcinile speciale din domeniul sănătății și al asistenței medicale (GuK-SV BGB1 II nr. 452/2005) și de Ordonanța privind sarcinile didactice și de management în domeniul sănătății și al asistenței medicale (GuK-LFV BGB1 II nr. 453/2005).
            
         
               (2)
            
            
               Având în vedere că aceste programe de formare profesionale din Austria au un nivel echivalent celui prevăzut la articolul 11 litera (c) punctul (i) din Directiva 2005/36/CE, conferă un nivel profesional comparabil și pregătesc cursanții pentru un nivel comparabil de responsabilități și funcții, se justifică includerea lor în anexa II la Directiva 2005/36/CE în temeiul articolul 11 litera (c) punctul (ii).
            
         
               (3)
            
            
               Portugalia a depus o cerere motivată de includere a formării medicale specializate în oncologie medicală la punctul 5.1.3 din anexa V la Directiva 2005/36/CE.
            
         
               (4)
            
            
               Oncologia medicală urmărește să furnizeze un tratament sistemic al cancerului. Tratamentul bolnavilor de cancer s-a modificat foarte mult în ultimii zece ani ca urmare a progresului științific. Formarea medicală specializată în oncologie medicală nu este enumerată la punctul 5.1.3 din anexa V la Directiva 2005/36/CE. Oncologia medicală s-a constituit însă într-un domeniu separat și distinct de formare medicală specializată în mai mult de două cincimi din statele membre, ceea ce justifică includerea sa la punctul 5.1.3 din anexa V la Directiva 2005/36/CE.
            
         
               (5)
            
            
               Pentru a asigura un nivel suficient de ridicat de formare medicală specializată, perioada minimă de formare necesară pentru specializarea oncologie medicală recunoscută automat trebuie să fie de cinci ani.
            
         
               (6)
            
            
               Franța a depus o cerere motivată de includere a formării medicale specializate în genetică medicală la punctul 5.1.3 din anexa V la Directiva 2005/36/CE.
            
         
               (7)
            
            
               Genetica medicală este o specializare care răspunde dezvoltării rapide a cunoștințelor din domeniul geneticii și implicațiilor acesteia în numeroase domenii de specialitate, precum oncologia, medicina fetală, pediatria, bolile cronice. Genetica medicală are un rol tot mai important în depistarea timpurie și în prevenirea a numeroase afecțiuni. Formarea medicală specializată în genetică medicală nu este enumerată la punctul 5.1.3 din anexa V la Directiva 2005/36/CE. Această disciplină s-a constituit însă într-un domeniu separat și distinct de formare medicală specializată în mai mult de două cincimi din statele membre, ceea ce justifică includerea sa la punctul 5.1.3 din anexa V la Directiva 2005/36/CE.
            
         
               (8)
            
            
               Pentru a asigura un nivel suficient de ridicat de formare medicală specializată, perioada minimă de formare necesară pentru specializarea genetică medicală recunoscută automat trebuie să fie de patru ani.
            
         
               (9)
            
            
               Prin urmare, Directiva 2005/36/CE trebuie modificată în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului pentru recunoașterea calificărilor profesionale,
            
         ADOPTĂ PREZENTUL REGULAMENT:
   Articolul 1
   Anexele II și V la Directiva 2005/36/CE se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 martie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 255, 30.9.2005, p. 22.
   
      ANEXĂ
      Anexele II și V la Directiva 2005/36/CE se modifică după cum urmează:
      
                  1.
               
               
                  La punctul 1 din anexa II, sub „în Austria” se adaugă următoarele:
                  
                              „—
                           
                           
                              formarea specializată în îngrijirea copiilor și a tinerilor («Sonderausbildung in der Kinder- und Jugendlichenpflege»);
                           
                        
                              —
                           
                           
                              formarea specializată în sănătate și asistență psihiatrică («Sonderausbildung in der psychiatrischen Gesundheits- und Krankenpflege»);
                           
                        
                              —
                           
                           
                              formarea specializată în terapie intensivă («Sonderausbildung in der Intensivpflege»);
                           
                        
                              —
                           
                           
                              formarea specializată în terapia intensivă a copiilor («Sonderausbildung in der Kinderintensivpflege»);
                           
                        
                              —
                           
                           
                              formarea specializată în asistență medicală în anestezie («Sonderausbildung in der Anästhesiepflege»);
                           
                        
                              —
                           
                           
                              formarea specializată în asistență medicală în terapie de substituție renală («Sonderausbildung in der Pflege bei Nierenersatztherapie»);
                           
                        
                              —
                           
                           
                              formarea specializată în asistență medicală în chirurgie («Sonderausbildung in der Pflege im Operationsbereich»);
                           
                        
                              —
                           
                           
                              formarea specializată în igienă spitalicească («Sonderausbildung in der Krankenhaushygiene»);
                           
                        
                              —
                           
                           
                              formarea specializată pentru sarcini didactice în domeniul sănătății și al asistenței medicale («Sonderausbildung für Lehraufgaben in der Gesundheits- und Krankenpflege»);
                           
                        
                              —
                           
                           
                              formarea specializată pentru sarcini de management în domeniul sănătății și al asistenței medicale («Sonderausbildung für Führungsaufgaben in der Gesundheits- und Krankenpflege»),
                           
                        care reprezintă un ciclu de studii și de formare cu o durată totală de cel puțin 13 ani și șase luni până la 14 ani, din care o formare școlară generală de cel puțin zece ani, urmată de o formare de bază de trei ani într-o școală postliceală publică în domeniul sănătății și al asistenței medicale și de o formare specializată de 6-12 luni într-o sarcină specializată, didactică sau de management.”;
               
            
                  2.
               
               
                  La punctul 5.1.3 din anexa V se adaugă următorul tabel:
                  
                              „Țara
                           
                           
                              Oncologie medicală
                              Durata minimă a cursului de formare: 5 ani
                           
                           
                              Genetică medicală
                              Durata minimă a cursului de formare: 4 ani
                           
                        
                              Titlu
                           
                           
                              Titlu
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicală
                           
                           
                              Genetică medicală
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/ Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics”.